***Nr. înreg. 10.467/24.08.2022***

**În atenția membrilor Uniunii Producătorilor de Fonograme din România - Asociația pentru Drepturi Conexe (UPFR):**

Stimați membri,

În urma modificărilor legislative aduse Legii nr. 8/1996 prin Legea nr. 69/2022, publicată în M. Of. în data de 01.04.2022,  organismele de gestiune colectivă au obligația de a-și revizui statutele în termen de 6 luni de la data intrării în vigoare a Legii nr. 69/2022.

În baza art. 9.2. (XII) si  art. 9.3. (II), (III) și (IV) din Statutul UPFR în vigoare, prin Decizia 8.746/14.07.2022, Consiliul Director al Uniunii Producătorilor de Fonograme din România - Asociația pentru Drepturi Conexe (denumită în continuare UPFR) supune la vot pentru a deveni Hotărâri ale membrilor UPFR, următoarele modificări statutare:

* **Articolul 3.2** **se modifică**, în sensul introducerii în categoria drepturilor patrimoniale conexe gestionate de UPFR a  dreptului de comunicare publică prin intermediul unui serviciu online auxiliar și a dreptului de retransmisie (altul decât retransmisia prin cablu);
* **Articolul 10.16 se modifică,** în sensul introducerii obligației de publicare pe pagina proprie de internet a declarației individuale anuale a Președintelui-Director General și a membrilor Consiliului Director;
* **Articolul 20.1 lit i) și j) se modifică**, în sensul introducerii în categoria modalităților de utilizare a fonogramelor și videogramelor și în categoria surselor de colectare a  comunicării publice prin intermediul unui serviciu online auxiliar și a  retransmisiei (alta decât retransmisia prin cablu);
* **La articolele 3.2, 20.1 lit. i și j, 21.5 A) lit. e) și 21.5 B) lit. b) și 23.5** se înlocuiește sintagma ”retransmitere prin cablu” cu sintagma ”retransmisie prin cablu”;

Toate modificările sus-menționate au fost avizate de către ORDA prin avizul ***nr. RGII/IES/3257/03.08.2022.***

Având în vedere modul de votare prin e-mail, odată cu exprimarea votului, **vă rog să fiți de acord și cu împuternicirea Directorului executiv de a semna hotărârile AGA în vederea depunerii Statutului modificat avizat la autoritățile competente.**

Atasat:

* Proiectul de hotărâri care va sta la baza întocmirii hotărârii adunării generale a membrilor UPFR;
* Statutul avizat de către ORDA;
* Avizul ORDA.